Михаил Лермонтов
Просяк

Превод от руски: Мария Шандуркова, 2014

chitanka.info

Пред портите на храма свят

за милост чакаше беднякът,

от жажда сух, изпит от глад,

едва бе жив, сломен в бедата.

За къшей хляб протегнал длан

и погледът му — жива мъка,

а някой камък сложи там,

в ръката му, наместо къшей.

Тъй молех твоята любов

с тъга, с горчиви сълзи плаках;

тъй чувства святи с нежен зов

излъгани от тебе бяха!

1830

Превод: февруари 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.